বঙাইগাঁও, সংবাদ ৩৬৫, ১১ ছেপ্টেম্বৰঃ বঙাইগাঁওত উদ্ধাৰ ৫ গৰাকী নাবালিকা কিশোৰী ৷ নিউ বঙাইগাঁও ৰেল ষ্টেচনত ৰেল ’ ৰ পৰা আৰ.পি.এফে উদ্ধাৰ কৰে এগৰাকী মহিলাসহ কিশোৰীকেইগৰাকীক । ৰেল বিভাগৰ গোপন তথ্যৰ ভিত্তিত ৰঙিয়া আৰু নিউ বঙাইগাঁওৰ আৰ.পি.এফে নামনিমুৱা উখা এক্সপ্ৰেচত অভিযান চলাই উদ্ধাৰ কৰে কিশোৰী কেইগৰাকীক ৷ অনিমা সিংহ নামৰ মহিলাগৰাকী এই নাৰী সৰবৰাহকাৰী চক্ৰত জড়িত থকা বুলি আৰ.পি.এফৰ সহকাৰী বিষয়া সোহনলাল প্ৰধানে প্ৰকাশ কৰে ৷ উল্লেখ্য যে কিছুদিন পূৰ্বেও ৰেলৰ পৰা বহি: ৰাজ্যলৈ সৰবৰাহ কৰিব খোজা দুগৰাকী কিশোৰীক উদ্ধাৰ কৰিছিল আৰ.পি.এফে ৷ সঘনে সংঘটিত হৈ থকা এনে ঘটনাৰ বাবে আৰ.পি.এফে অভিযান চলাইছিল ৷